Տանյա Առստամյան

Տանյա Սեպեյի Առստամյան ( ծնվել է 1967 թ.-ի սեպտեմբերի 29-ին, Ավետարանոց գյուղում ( Լեռնային Ղարաբաղի Ասկերանի շրջան)), բուժքույր, ազատամարտիկ։ Պաշտպանության Բանակի բժշկական ծառայության ենթասպա (1993 թ.)։ Ավարտել է Ստեփանակերտի բժշկական ուսումնարանը (1986 թ.)։

1991 թ.-ից ծառայում է Պաշտպանության Բանակի Ասկերանի, Մարտակերտի զորամասերում, Կենտրոնական, Ասկերանի Պաշտպանության Շտաբներում։ 2003 թ.-ից՝ 14-րդ զորամասի առաջին հրաձգային գումարտակի բուժկետի պետ։

Առստամյանը մասնակցել է Շուշիի, Լաչինի, Աղդամի, Մարտակերտի շրջանների ինքնապաշտպանական և ազատագրական մարտերին, վիրավոր ազատամարտիկների բուժսպասարկման ու տարհանման աշխատանքներին։

Պարգևատրվել է ԼՂՀ «Մայրական երախտագիտություն Արցախի քաջորդիներին» հուշամեդալով։
 

Հայ ազատամարտիկներ
1967 ծնունդներ
Հայ բուժքույրեր